江門站

江門站，原本叫江門南站，又叫珠西樞紐起響廣東省江門市新會區會城街道梅江村東面，係廣珠鐵路、廣珠城軌同深湛鐵路等等鐵路嘅交匯處。呢個站嘅貨站有380畝咁大，客運站就有580畝咁大。2020年前只用嚟上落貨，2020年11月15號開始用埋嚟上落客。2017年3月10號，呢個站改名做江門站，原本嘅江門站就改做江門東站。

歷史 
2012年12月29號，呢個站隨住廣珠鐵路通車而開咗，嗰時叫江門南站，只係用嚟上落貨。

2014年7月25號，江門南站開始做埋零擔貨運。

2017年3月10號：江門南站改名做江門站。原本廣珠城軌嘅「江門站」就改名做江門東站。

2017年11月27號，江門站開始改建。呢個站計畫會用樹椏嘅設計，用嚟呼應「生命之樹、小鳥天堂」呢個設計理念。

2020年11月15號，開始用嚟上落客。

2022年10月9號，深湛鐵路(江深段)開始建造。

以後嘅規劃
以後呢個站會變成珠三角西岸綜合交通樞紐重要嘅一部分，幫手連住珠三角西部同粵西。呢個站同時會係珠三角西部嘅鐵路樞紐同埋江門市嘅主要鐵路站。第時響度會同時有鐵路、城軌、長途巴士、地鐵、市內巴士、的士等等咁多種交通工具，市民就可以響度好方便咁轉車。鐵路方面除咗廣珠鐵路、廣珠城軌同深湛鐵路之外，重會有江恩城軌，廣佛江珠城軌等等嘅城軌。除此之外，江門軌道交通都會響度有站。

隔離嘅站

廣東鐵路站
江門嘅火車站
新會